*Projekts*

LATVIJAS REPUBLIKAS MINISTRU KABINETS

2019.gada \_\_. \_\_\_ Rīkojums Nr. \_\_

Rīgā (Prot. Nr. \_\_ \_\_. §)

**Par finansējuma piešķiršanu Ārlietu ministrijai Latvijas Republikas pastāvīgās pārstāvniecības Eiropas Savienībā ēkas *Avenue des Arts 23*, Briselē, Beļģijas Karalistē nomas maksas, uzturēšanas un apsaimniekošana izdevumu segšanai**

1. Finanšu ministrijai iekļaut likumprojektā "Par vidēja termiņa budžeta ietvaru 2020., 2021. un 2021. gadam" un paredzēt likumprojektā "Par valsts budžetu 2020. gadam**"** Ārlietu ministrijas ilgtermiņa saistības pasākumam “LR PP ES ēkas Beļģijas Karalistē uzturēšana” (budžeta apakšprogrammā 01.04.00 “Diplomātiskās misijas ārvalstīs”) Latvijas Republikas pastāvīgās pārstāvniecības Eiropas Savienībā ēkas *Avenue des Arts 23*, Briselē, Beļģijas Karalistē nomas maksai valsts akciju sabiedrībai “Valsts nekustamie īpašumi” šādā apmērā:
	1. 2020.gadā – 418 307 *euro*;
	2. 2021.gadā – 492 237 *euro;*
	3. No 2022.gada līdz 2028.gadam – 545 043 *euro* par katru gadu;
	4. No 2029.gada līdz 2050.gadam – 427 597 *euro* par katru gadu;
	5. Par 2051.gada pirmajiem 5 mēnešiem – 178 166 *euro*.
2. Finanšu ministrijai palielināt Ārlietu ministrijas budžeta bāzes izdevumus apakšprogrammā 01.04.00 “Diplomātiskās misijas ārvalstīs” 2020.gadā un turpmākajos gados (katru gadu) 275 800 *euro* apmērā, lai segtu izdevumus, kas saistīti ar Latvijas Republikas pastāvīgās pārstāvniecības Eiropas Savienībā ēkas *Avenue des* *Arts 23*, Briselē, Beļģijas karalistē telpu un iekārtu uzturēšanas izdevumiem, tai skaitā komunālo pakalpojumu nodrošināšanu, interneta nodrošināšanu, multifunkcionālo iekārtu nodrošināšanu un uzturēšanu, ugunsdzēsības aparātu apkopi, telpu uzkopšanu un vājstrāvu sistēmu apkopi un uzturēšanu.
3. Atzīt par spēku zaudējušu Ministru kabineta 2008. gada 24.septembra rīkojumu Nr.572 “Par finansējuma piešķiršanu Ārlietu ministrijai Latvijas Republikas pastāvīgās pārstāvniecības Eiropas Savienībā Ēkas Beļģijas Karalistē, Briselē, Avenue des Arts 23, telpu nomas maksas izdevumu segšanai” ar 2019.gada 31.decembri.

Ministru prezidents  A. K. Kariņš

Ārlietu ministrs E. Rinkēvičs